የአሜሪካ የምርጫ ሥርዓት በብዙ ምስቅልቅሎች የተሞላ መሆኑ ብዙዎችን እያስገረመ ነው። አውሮፓውያን በቀላሉ የሚያከናውኑት ምርጫ አሜሪካ ላይ እጅግ በጣም ውስብስብ፣ አዳጋች፣ አሰልቺ እና ጊዜና ገንዘብ አባካኝ መሆኑን ሁሉም ይስማማበታል። ምናልባትም ሌሎች ጨቋኝ መንግሥታት ይህንን በምሳሌነት እየጠቀሱ የአገራቸውን ሕዝብ እንዳይበድሉበት ሥጋት አለኝ። “ምን ታማርራላችሁ በአሜሪካ የነበረውን ችግር አላያችሁም?” ማለታቸው አይቀርም። ኦባማም በንግግራቸው መግቢያ ላይ “ይህንን ነገር ማስተካከል አለብን” ብለው በጨረፍታ መናገራቸውን አስታውሱ። አሜሪካውያኑ ድምጽ ለመስጠት ከአራት ሰዓታት በላይ ለመሰለፍ ተገደዋል።